ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 25/27.01.2022**

**privind darea în administrare către Direcția Municipală Creșe Satu Mare a imobilelor în care își desfășoară activitatea creșele din Municipiul Satu Mare**

Consiliul Local al Municipiului Satu Mare întrunit în ședința ordinară din data de 27.01.2022,

Analizând proiectul de hotărâre înregistrat sub nr. 3760/20.01.2022, referatul de aprobare al inițiatorului, înregistrat sub nr. 3763/20.01.2022, raportul de specialitate al Serviciului Patrimoniu Concesionări Închirieri înregistrat sub nr. 3767/20.01.2022, raportul Serviciului Juridic înregistrat sub nr. 4356/25.01.2022, avizele comisiilor de specialitate ale Consiliului Local Satu Mare,

Luând în considerare prevederile:

* art. 551 pct.7, art. 554, art. 858, art. 866 - art. 870 din Codul civil,
* art. 108 lit. a), art. 286, art. 297 alin. (1) lit. a), art. 299 - art. 300 din Codul administrativ aprobat prin OUG nr. 57/2019, cu modificările și completările ulterioare,
* art. 20 alin. (1) lit. e) din Legea nr. 273/2006 privind finanțele publice locale, cu modificările și completările ulterioare,
* art. 27 alin. 1^3 din Legea educației naționale, cu modificările și completările ulterioare nr. 1/2011,
* H.C.L. nr.282/28.10.2021privind înființarea instituției publice ”Direcția Municipală Creșe Satu Mare” structură cu personalitate juridică în subordinea Consiliului Local al Municipiului Satu Mare și aprobarea Organigramei și a Statului de funcții ale Direcției Municipale Creșe Satu Mare

În temeiul prevederilor art. 87 alin. 5, art. 108 lit. a), 129 alin. (2) lit. c) coroborat cu alin. (6) lit. a), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă următoarea:

 **H O T Ă R Â R E:**

**Art. 1.** Se aprobă darea în administrarea Direcției Municipale Creșe Satu Mare, a imobilelor în care își desfășoară activitatea creșele din Municipiul Satu Mare, identificate în anexa parte integrantă la prezenta hotărâre.

**Art. 2.** Darea în administrare se face pe bază de Protocol, încheiat în termen de 15 zile calendaristice de la data intrării în vigoare a prezentei hotărâri, ce va constitui anexă la contractul de administrare.

**Art. 3.** Direcția Municipală Creșe Satu Mare va avea următoarele obligații:

1. să folosească spațiile potrivit destinației stabilite și să le întrețină ca un bun proprietar;
2. să asigure paza, protecția și conservarea bunurilor, ca un bun proprietar, și să suporte toate cheltuielile necesare bunei funcționări;
3. să efectueze lucrări de investiții asupra bunului, în condițiile actului de dare în administrare și a legislației în materia achizițiilor publice;
4. să suporte toate cheltuielile necesare pentru aducerea bunului la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;
5. să obțină avizele pentru lucrări de îmbunătățire și menținere a caracteristicilor tehnice ale bunurilor;
6. să reevalueze bunurile, în condițiile legii;
7. să ia măsuri pentru repararea și întreținerea în siguranță, exploatare și funcționare a spațiului dat în folosință și să suporte toate cheltuielile generate de acesta;
8. să suporte contravaloarea cheltuielilor de întreținere a spațiului (energie termică, energie electrică, apă și canalizare, salubritate, etc);
9. să ia măsuri legale pentru prevenirea și stingerea incendiilor în spațiul dat în folosință și în spațiile comune;
10. răspunde pentru pagubele produse spațiului ca urmare a utilizării necorespunzătoare a acestuia și va efectua eventualele reparații pe cheltuiala proprie;

**Art. 4.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciului Patrimoniu, Concesionări, Închirieri.

**Art. 5.** Prezenta hotărâre se comunică Primarului Municipiului Satu Mare și Instituției Prefectului - județul Satu Mare prin intermediul Secretarului general al Municipiului Satu Mare, în termenul prevăzut de lege, iar Direcției de Taxe și Impozite Locale Satu Mare și Direcției Municipale Creșe Satu Mare prin intermediul Serviciului Patrimoniu, Concesionări, Închirieri.

 **Președinte de ședință, Contrasemnează**

 **Ressler Ștefan Secretar general,**

 **Mihaela Maria Racolța**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcție  | 23 |
| Nr. total al consilierilor prezenți | 23 |
| Nr total al consilierilor absenți | 0 |
| Voturi pentru | 23 |
| Voturi împotrivă | 0 |
| Abțineri | 0 |

Redactat în 6 exemplare originale